גלריית דגלי אפריקה
דגלי מדינות עצמאיות

| דגל | תאריך אימוץ | שימוש | תיאור |
| --- | --- | --- | --- |
|  | 9 באוקטובר 1962 | דגל אוגנדה | מורכב שישה פסים אופקיים שווים בגודלם בצבעים שחור, צהוב ואדום, ובמרכזו עיגול לבן המוטען בעגור כתר לבן-לחיים. |
|  | 3 ביולי 1962 | דגל אלג'יריה | מורכב משני פסים אנכיים רחבים, פס לבן ופס ירוק, ובמרכזו סהר וכוכב מחומש אדומים. |
|  | 11 בנובמבר 1975 | דגל אנגולה | עיצובו מחולק במאוזן לחלק עליון אדום וחלק תחתון שחור. האדום מייצג את הדם האנגולי שנשפך במאבק לעצמאות, בעוד השחור מייצג את יבשת אפריקה. הסמל במרכז הוא גלגל שיניים חצוי ומצ'טה עם כוכב, שאמורים לייצג את העובדים. הסמל נועד להיות דומה גם לסמל פטיש והמגל שהיה על דגל ברית המועצות והוא סמל לקומוניזם. |
|  | 6 באוקטובר 1968 | דגל אסוואטיני | מורכב מחמישה פסים אופקיים – בחלקו העליון והתחתון פסים כחולים רחבים, פנימה מהם לכיוון מרכז הדגל פסים צהובים צרים יותר, ובמרכז הדגל פס אדום. האדום מסמל את הקרבות שנערכו בעבר לעצמאות המדינה. הכחול מסמל שלום ויציבות, והצהוב את המשאבים הטבעיים של המדינה. במרכז הפס האדום מופיע מגן ושני כידונים המסמלים את ההגנה על המדינה מפני אויביה. המגן והכידונים מעוצבים בסגנון אפריקאי טיפוסי. צבעי המגן – לבן ושחור מסמלים את דו הקיום בשלום בין הלבנים והשחורים באסוואטיני. |
|  | 5 בדצמבר 1995 | דגל אריתריאה | במרכז הדגל מופיע משולש אדום שבסיסו בדופן הדגל הקרובה לניצב, וקדקודו בדופן הנגדית של הדגל. מעל המשולש האדום ישנו משולש ירוק, ומתחתיו משולש כחול. הירוק מסמל את פוריות הארץ ואת החקלאות, והכחול את האוקיינוס ההודי. האדום מסמל את הדם שנשפך במאבק המדינה לעצמאותה ולמען החופש של אזרחיה. הזר הצהוב כולל שני ענפי עץ זית ומקיף ענף עץ זית. |
|  | 6 בפברואר 1996 | דגל אתיופיה | טריקולור בצבעי ירוק (למעלה), צהוב ואדום, ובמרכזו דיסקה כחולה וסמל הכולל פנטגרם. |
|  | 30 בספטמבר 1966 | דגל בוטסואנה | עיצובו הוא בצבע תכלת כשפס שחור אופקי, ששוליו לבנים, חוצה אותו במרכזו. התכלת מסמלת את המים, בעיקר את הגשם, ומגיעה מהמוטו שעל סמל בוטסואנה, בו כתוב "יהי גשם" ("Let there be rain"). הלבן והשחור מסמלים הרמוניה בין-גזעית. |
|  | 28 ביוני 1967 | דגל בורונדי | מורכב מצלב לבן שמחלק אותו לארבעה אזורים - שניים ירוקים ושניים אדומים. במרכז הדגל ישנו עיגול שמכיל שלושה כוכבים ומסמל את שלוש הקבוצות האתניות המרכזיות של בורונדי: ההוטו, הטווה והטוטסי. שלושת הכוכבים מסמלים גם את שלושת מרכיבי המוטו הלאומי: אחדות, עבודה וקדמה. הצבע הירוק מסמל תקווה, הלבן מסמל טוהר, והאדום את המאבק לעצמאות. |
|  | 4 באוגוסט 1984 | דגל בורקינה פאסו | מורכב משני פסים אופקיים שווים בצבעים אדום וירוק, וכוכב צהוב בעל חמישה קודקודים במרכז. |
|  | 1 באוגוסט 1990 | דגל בנין | הצבעים הם צבעים כלל-אפריקאיים מסורתיים: ירוק מסמל תקווה, צהוב מסמל עושר ואדום מסמל אומץ לב. |
|  | 1957 | דגל גאנה | מורכב מהצבעים הכלל-אפריקאיים של אתיופיה, כלומר אדום, צהוב וירוק, בפסים אופקיים עם כוכב שחור בעל חמישה קודקודים במרכז הפס הזהוב. |
|  | 1960 | דגל גבון | דגל תלת צבעי הכולל את הצבעים הכלל-אפריקאיים: ירוק, צהוב וכחול. הירוק מסמל את הצמחייה ואוצרות הטבע הטבעיים, הצהוב מסמל את קו המשווה העובר דרך המדינה והכחול מסמל את הים. |
|  | 27 ביוני 1977 | דגל ג'יבוטי | מורכב משני פסים אופקיים שווים בצבעים כחול וירוק, עם משולש שווה-שוקיים לבן שבסיסו בצד התורן ובמרכזו כוכב בעל חמישה קודקודים בצבע אדום. צבעי הדגל מסמלים את האדמה, הים והשמים, השלום והכוכב האדום שמסמל אחדות. |
|  | 10 בנובמבר 1958 | דגל גינאה | טריקולור המורכב מהצבעים הכלל-אפריקאיים: אדום, צהוב וירוק. |
|  | 1973 | דגל גינאה ביסאו | צבוע בצבעים הכלל-אפריקאיים - זהב, ירוק, אדום, וכולל גם את "הכוכב השחור של אפריקה". |
|  | 21 באוגוסט 1979 | דגל גינאה המשוונית | מורכב משלושה פסים אופקיים ירוק-לבן-אדום ומשולש כחול בצד התורן. |
|  | 18 בפברואר 1965 | דגל גמביה | טריקולור אופקי אדום-כחול-ירוק. הפס הכחול ממוסגר בלבן. |
|  | 27 באפריל 1994 | דגל דרום אפריקה (ראו גם: גלריית דגלי דרום אפריקה) | דגל מלבני ביחס של 2 לרוחב ו-3 לאורך: פאל מהתורן, הרצועה העליונה אדום והרצועה התחתונה כחול, משולש שחור בסמוך לתורן. על קו החציצה ביניהם פאל ירוק ברוחב חמישית הדגל. מסגרת לבנה בין הירוק לאדום ולכחול, ומסגרת צהובה בין הירוק לשחור. רוחב הפאל והמסגרות בוועדי שליש מרוחבו של הדגל. |
|  | 9 ביולי 2011 | דגל דרום סודאן | הפס השחור מייצג את העם הסודאני, הפס האדום את שפיכות הדמים במאבק לחופש והפס הירוק את האדמה. המשולש הכחול נוסף לייצוג מימי הנילוס וכוכב הזהב הוא כוכב בית לחם שמייצג את האחדות של מדינות דרום סודאן |
|  | 20 בפברואר 2006 | דגל הרפובליקה הדמוקרטית של קונגו | דגל כחול, פס אלכסוני אדום ממוסגר בצהוב, כוכב צהוב בקנטון |
|  | 1 בדצמבר 1958 | דגל הרפובליקה המרכז אפריקאית | מורכב מארבעה פסים אופקיים כחול-לבן-ירוק-זהב, פס אדום אנכי חוצה במרכז, כוכב זהב בקנטון. |
|  | 10 ביוני 1991 | דגל הרפובליקה של קונגו | טריקולור אלכסוני בצבעים ירוק זהב ואדום. |
|  | 18 באפריל 1980 | דגל זימבבואה | מורכב משבעה פסים אופקיים ירוק-צהוב-אדום-שחור-אדום-צהוב-ירוק, משולש לבן ממוסגר בשחור, בתוכו כוכב אדום ועליו ציפור. |
|  | 24 באוקטובר 1964 | דגל זמביה | דגל ירוק, שלושה פסים אופקיים דקים אדום-שחור-כתום ומעליהם עייט. הצבע האדום מסמל את המאבק לחופש, השחור את אנשי זמביה, והכתום את משאבי הטבע ועושר המחצבים. העיט מסמל את יכולתו של העם להתרומם מעל בעיות האומה. |
|  | 3 בדצמבר 1959 | דגל חוף השנהב | טריקולור בצבעים כתום לבן וירוק. הצבע הכתום מסמל את האדמה הפורייה, הלבן מסמל את השלום והירוק מסמל את התקווה. |
|  | 27 באפריל 1960 | דגל טוגו | מורכב מחמישה פסים אופקיים שלושה ירוקים ושנים צהובים, קנטון אדום, בתוכו כוכב לבן. |
|  | 30 ביוני 1964 | דגל טנזניה | טריקולור אלכסוני, ירוק-שחור-כחול, הפס השחור ממוסגר בצהוב. |
|  | 22 בספטמבר 1992 | דגל כף ורדה | מורכב מכוכבים המסמלים את האיים הראשיים של האומה (שרשרת ל איים מחוץ לחופי אפריקה). הצבע הכחול מסמל את האוקיינוס והשמיים. הפס הלבן והפס האדום מסמלים את הדרך לבניית האומה, והצבעים מסמלים את השלום (לבן) ומאמץ (אדום). |
|  | 3 באוגוסט 2011 | דגל לוב | מורכב מפס ספרדי בצבעי אדום שחור וירוק במרכזו מוטען סהר וכוכב בצבע לבן. |
|  | 26 ביולי 1847 | דגל ליבריה | מורכב מ-11 פסים אופקיים אדום-לבן, קנטון כחול ובתוכו כוכב לבן. אחד-עשר הפסים מסמלים את חותמי הצהרת העצמאות של ליבריה. הצבעים אדום ולבן מסמלים אומץ והצטיינות מוסרית. הכוכב הלבן מסמל את החופש שניתן לעבדים-לשעבר. לפי גרסה אחרת מסמל הכוכב את השמש הזורחת מעל יבשת אפריקה, שאותה מסמל הריבוע הכחול. |
|  | 5 באוקטובר 2006 | דגל לסוטו | טריקולור כחול-לבן-ירוק, מוטען בכובע בסוטו שחור. |
|  | 6 באוגוסט 2017 | דגל מאוריטניה | דגל ירוק, מוטען בסהר וכוכב זהובים ושני פסים אופקיים אדומים. |
|  | 12 במרץ 1968 | דגל מאוריציוס | מורכב מארבעה פסים אופקיים בצבעים אדום (למעלה), כחול, צהוב וירוק. |
|  | 1 במרץ 1961 | דגל מאלי | טריקולור בצבעים כלל-אפריקאיים מסורתיים: אדום, צהוב וירוק. |
|  | 14 באוקטובר 1958 | דגל מדגסקר | שני פסים אופקיים אדום-ירוק, פס לבן צמוד לתורן. |
|  | 1 במאי 1983 | דגל מוזמביק | מורכב משלושה פסים אופקיים טורקיז-שחור-צהוב ממוסגרים בלבן, משולש אדום צמוד לתורן מוטען בכוכב צהוב, ספר, רובה וטוריה. |
|  | 6 ביולי 1964 | דגל מלאווי | טריקולור אופקי שחור-אדום-ירוק, המוטען בחצי שמש אדומה. |
|  | 4 באוקטובר 1984 | דגל מצרים | טריקולור אופקי אדום-לבן-שחור, הפס הלבן מוטען בסמל מצרים. |
|  | 2 במרץ 1956 | דגל מרוקו | דגל אדום בעל פנטגרם ירוק במרכז. |
|  | 2 באוקטובר 1959 | דגל ניגריה | דגל תלת-פסי אנכי בצבעי ירוק ולבן. |
|  | 23 בנובמבר 1959 | דגל ניז'ר | טריקולור אופקי בצבעי כתום, לבן וירוק, הפס הירוק מוטען בעיגול כתום. |
|  | 21 במרץ 1990 | דגל נמיביה | מורכב מפסים אופקיים בצבעים כחול-אדום-ירוק, שהם הצבעים החשובים של האובאמבו, הקבוצה האתנית הגדולה במדינה. בין שלושת פסי הצבע מפרידים קווים לבנים, ובשדה הכחול שמש צהובה בעלת 12 קרניים. |
|  | 5 בנובמבר 1975 | דגל סאו טומה ופרינסיפה | מורכב משלושה פסים ירוק-צהוב ירוק, משולש אדום צמוד לתורן, הפס הצהוב מוטען בשני כוכבים שחורים. |
|  | 20 במאי 1970 | דגל סודאן | טריקולור בצבעי הלאומיות הכלל-ערבית: אדום, לבן ושחור. משולש ירוק נמצא סמוך לניצב הדגל. |
|  | 12 באוקטובר 1954 | דגל סומליה | דגל תכלת, כוכב לבן במרכז. |
|  | 27 באפריל 1961 | דגל סיירה לאון | טריקולור בצבעים ירוק, לבן וכחול. הירוק מסמל את החקלאות, ההרים והמשאבים הטבעיים. הכחול מסמל את התקווה שהנמל הטבעי בפריטאון יתרום לשלום בעולם. הלבן מסמל אחדות וצדק. |
|  | 18 ביוני 1996 | דגל סיישל | הצבע הכחול מסמל את השמים ואת האוקיינוס ההודי בו מצויים האיים, הצהוב מסמל את השמש הנותנת אור וחיים, האדום את תושבי האיים העובדים יחד למען עתיד של אחדות ואהבה, הלבן מסמל צדק חברתי והרמוניה, והירוק מסמל את האיים ואת הצומח בהם. |
|  | 20 באוגוסט 1960 | דגל סנגל | טריקולור אנכי ירוק-צהוב-אדום מוטען בכוכב ירוק. |
|  | 11 ביוני 1959 | דגל צ'אד | טריקולור אנכי כחול-צהוב-אדום. |
|  | 7 בינואר 2002 | דגל קומורו | מורכב מארבעה פסים בצבעים צהוב, לבן, אדום וכחול. בצמוד לתורן משולש ירוק ובו סהר ו-4 כוכבים. הצבעים והכוכבים מסמלים את 4 איי המדינה: צהוב עבור מוהלי, לבן עבור מיוט, אדום עבור אנג'אואן, וכחול עבור גרנד קומורו. |
|  | 20 במאי 1975 | דגל קמרון | טריקולור אנכי ירוק-אדום-צהוב. הפס האדום מוטען בכוכב צהוב. |
|  | 12 בדצמבר 1963 | דגל קניה | צבעי הדגל הם הצבעים הכלל-אפריקאיים: השחור מסמל את צבע עורם של רוב תושבי המדינה, האדום את המאבק לעצמאות, הירוק את עושרה הטבעי של המדינה והלבן מסמל שלום. במרכזו סמל המדינה. |
|  | 25 באוקטובר 2001 | דגל רואנדה | מורכב מהצבעים ירוק, צהוב וכחול. החלק הכחול בדגל מייצג שמחה ושלום, הצהוב מייצג סמל להתפתחות כלכלית, והירוק מייצג את התקווה לשגשוג. השמש מייצגת השכלה. |
|  | 1 ביוני 1959 | דגל תוניסיה | רקע אדום ובמרכזו דיסקה לבנה, ובתוכה סהר אדום שכמעט מקיף כוכב אדום בעל חמישה קודקודים. |